*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2016. gada \_\_\_\_\_\_\_\_\_\_\_\_\_

**.§**

**Informatīvais ziņojums par iespējām pārņemt ārstniecības iestāžu valsts galvoto aizdevumu atmaksu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(M.Kučinskis)

1. Pieņemt zināšanai iesniegto veselības ministres informatīvo ziņojumu.
2. Finanšu ministrijai gadskārtējā budžeta likumprojektā iekļaut attiecīgus deleģējumus Finanšu ministrijai un Veselības ministrijai, lai varētu veikt valsts vārdā galvoto ārstniecības iestāžu saistību kapitalizāciju, veicot pamatkapitāla palielināšanu ar finanšu ieguldījumu.
3. Veselības ministrijai nodrošināt Ludzas novada domes saskaņojumu SIA „Ludzas medicīnas centrs” pamatkapitāla palielināšanai.
4. Finanšu ministrijai gadskārtējā budžeta likumprojektā iekļaut pilnvarojumu finanšu ministram pārņemt valsts galvotās ārstniecības iestāžu saistības, kas atbilst ārstniecības iestāžu valsts galvotā aizdevuma projekta ietvaros izveidotās infrastruktūras izmantošanas veselības aprūpes pakalpojumu (sabiedrisko pakalpojumu ar vispārēju tautsaimniecisku nozīmi) sniegšanai apjomam, uz līdzvērtīgiem vai labākiem nosacījumiem, kā arī paredzēt, ka procentu maksājumi par pārņemtajām saistībām sedzami no valsts budžeta apakšprogrammas 31.02.00 „Valsts parāda vadība” un maksimālajā valsts parāda apjomā 2017.gada beigās ir iekļauts pieaugums pārņemto galvoto saistību apmērā.
5. Veselības ministrijai, sagatavojot priekšlikumus likumprojekta “Par valsts budžetu 2017.gadam” izskatīšanai Saeimā 2.lasījumā, paredzēt Veselības ministrijai apropriāciju resursiem no dotācijas no vispārējiem ieņēmumiem ieguldījumu veikšanai ārstniecības iestāžu pamatkapitālā valsts vārdā galvoto ārstniecības iestāžu saistību apmērā.
6. SIA „Kuldīgas slimnīca” valsts galvotā aizdevuma saistības līdz 2017.gada 29.maijam un ārstniecības iestāžu uzkrātos procentus un maksu par valsts galvojuma apkalpošanu, kas aprēķināti no pēdējās procentu samaksas dienas līdz saistību pārņemšanas dienai, nodrošināt no Veselības ministrijas budžeta apakšprogrammas 33.07.00 „Valsts galvoto aizdevumu atmaksa”.
7. Finanšu ministrijai palielināt Veselības ministrijas valsts budžeta bāzes izdevumus 2019.gadam 7 000 000 *euro* apmērā ambulatoro un stacionāro veselības aprūpes pakalpojumu pieejamības nodrošināšanai un valsts budžeta apakšprogrammai 31.02.00 „Valsts parāda vadība” 1 575 385 *euro* apmērā.
8. Finanšu ministrijai gadskārtējā budžeta likumprojektā pārdalīt no Veselības ministrijas budžeta apakšprogrammas 33.07.00 „Valsts galvoto aizdevumu atmaksa” finansējumu 7 000 000 *euro* uz Veselības ministrijas budžeta apakšprogrammām 33.16.00 „Pārējo ambulatoro veselības aprūpes pakalpojumu nodrošināšana” un 33.18.00 „Plānveida stacionāro veselības aprūpes pakalpojumu nodrošināšana”, kā arī uz valsts budžeta apakšprogrammu 31.02.00 „Valsts parāda vadība” atbilstoši faktiskajai situācijai pārņemot saistības, pamatojoties uz šī protokollēmuma 6.punktu.
9. Finanšu ministrijai likumprojektā „Par vidēja termiņa budžeta ietvaru 2017., 2018. un 2019.gadam” 2017.gadam atbilstoši šī protokollēmuma 8.punktam un 2018.gadam pārdalīt no Veselības ministrijas budžeta apakšprogrammas 33.07.00 „Valsts galvoto aizdevumu atmaksa” finansējumu 7 000 000 *euro* uz Veselības ministrijas budžeta apakšprogrammām 33.16.00 „Pārējo ambulatoro veselības aprūpes pakalpojumu nodrošināšana” un 33.18.00 „Plānveida stacionāro veselības aprūpes pakalpojumu nodrošināšana” un 1 243 583 *euro* uz valsts budžeta apakšprogrammu 31.02.00 „Valsts parāda vadība”.
10. Veselības ministrijai līdz 2016.gada 1.oktobrim sagatavot izskatīšanai Ministru kabinetā informatīvo ziņojumu ar konkrētiem priekšlikumiem, lai nodrošinātu ambulatoro un stacionāro veselības aprūpes pakalpojumu pieejamības uzlabošanu.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs: Veselības ministre Anda Čakša

Vīza: Valsts sekretāre Solvita Zvidriņa

18.08.2016 9:23

453

Inese Andersone

67876187

Inese.Andersone@vm.gov.lv